NIST-F1

NIST-F1 sú céziové fontánové atómové hodiny uložené v Národnom inštitúte pre štandardy a technológiu (National Institute of Standards and Technology, skratka NIST) v meste Boulder v štáte Colorado v Spojených štátoch. Hodiny slúžia ako štandard pre občiansky čas v Spojených štátoch. Podľa údaja z januára 2013 predstavuje neurčitosť hodín cca 3,1 × 10-16. Hodiny sa od presného času odchýlia o jednu sekundu za približne 100 miliónov rokov.NIST-F1 Cesium Fountain Atomic Clock. Gaithersburg, MD : National Institute of Standards and Technology, Physical Measurement Laboratory, 2016-09-21 [cit. 2018-02-17].

NIST-F1 boli vyvinuté fyzikmi Stevenom Jeffertsom a Dawnom Meekhofom z Divízie pre čas a frekvenciu Laboratória pre fyzikálne merania NIST (Time and Frequency Division of the NIST Physical Measurement Laboratory). Nahradili céziové lúčové atómové hodiny NIST-7 používané od roku 1993 do roku 1999. NIST-F1 sú oproti NIST-7 desaťkrát presnejšie. 3. apríla 2014 boli spustené hodiny NIST-F2, ktoré sú približne trikrát presnejšie než NIST-F1 a ktoré sú v prevádzke spolu s NIST-F1.NIST Launches a New U.S. Time Standard: NIST-F2 Atomic Clock. Gaithersburg, MD : National Institute of Standards and Technology, 2014-04-03 [cit. 2018-02-17].

 Referencie 

 Externé odkazy 
 Oficiálny čas v Spojených štátoch  

Kategória:Atómové hodiny